cyanic-selkie/wikianc huggingface dataset:
Orihuela
Norsk tilknytting
Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by to timer nord for Rojales med bil.
Basilica Palladiana
Basilica Palladiana eller Logge del Palazzo della Ragione er et av de offentlige bygg etter den italienske Renessansearkitekten Andrea Palladio. Det er et av byggene som har satt byen Vicenza på UNESCOs liste over verdensarven.
Palazzo della Ragione var et gotisk bygg på Piazza dei Signori sentralt i Vicenza. Det var rådhus i annen etasje med butikker under. På 1400-tallet ble det konstruert en toetasjes loggia rundt det gamle bygget. Deler av dette kollapset og det var debatter i mer enn førti år om hva som burde gjøres. Flere forslag ble laget og i mars 1546, kort tid etter at Palladio kom tilbake etter sitt annet besøk i Roma, la han frem et forslag. På det tidspunktet var Palladio en ukjent lokal arkitekt. Etter at det hadde blitt bygget en modell i tre av en av buene, ble Palladios forslag endelig antatt i mai 1549.
Idag ser det ut som en helt regelmessig serie med buer ut mot gaten. Disse buene måtte tilpasses til den eksisterende strukturen og dens passasjer. Dermed måtte søylene plasseres med varierende avstand. Dette løste Palladio ved å sette inn ekstra søyler på hver side av buene.
Det tok lang tid å få ferdig basilikaen. Først i 1614, mange år etter Palladios død, stod det ferdig.
Claude Makélélé
Claude Makélélé Sinda (født 18. februar 1973) er en fransk fotballtrener og tidligere fotballspiller.
Etter opphold i Frankrike og Spania ble Makélélé solgt fra Real Madrid til Chelsea for 20 millioner euro foran sesongen 2003/2004.
Makélélé ble fransk og spansk ligamester for henholdsvis Nantes og Real Madrid, og i 2002 var han med på å vinne Mesterligaen for Real Madrid. De to siste årene (2005 og 2006) var han med på å vinne Premier League i England.
Den 11. september 2004 offentliggjorde Makélélé at han trakk seg fra videre landslagsspill. Senere ombestemte han seg, og gjorde comeback samtidig med Zinedine Zidane og Lilian Thuram.
Makélélé gikk fra Chelsea til PSG på free transfer 21. juli 2008, og spilte der til han la opp etter 2010/2011-sesongen.
USplash
Usplash er brukernivå programvare som bruker Linux framebuffer-grensesnittet eller direkte VESA-tilgang for å tegne en oppstartskjerm mens operativsystemet starter. Det har et medfølgende verktøy som er i stand til å sende kommandoer til Usplash, slik at informasjon om oppstartsekvensen kan vises på en mer attraktiv måte.
Bruk
Ubuntu 6.06 Dapper Drake var den første utgivelsen som tok i bruk Usplash. Hensikten var å gjøre oppstartsprosessen mer estetisk mottakelig enn hva den hadde vært tidligere, med en CLI tekstmeldingsbasert progresjonsindikator.
Edith Zimmermann
Edith Zimmermann (født 1. november 1941 i Lech am Arlberg, Det stortyske rike) er en østerriksk tidligere skialpinist. Hun deltok i de olympiske vinterleker 1964 i Innsbruck.
Zimmermann vant en olympisk sølvmedalje i alpint under vinter-OL 1964 i Innsbruck. Hun kom på andreplass i utfor for damer, bak Christl Haas fra Sveits.
Erwin Sietas
Erwin Sietas (født 24. juli 1910 i Hamburg, død der 19. juli 1989) var en tysk svømmer som deltok i flere olympiske leker, 1928 i Amsterdam, 1932 i Los Angeles og 1936 i Berlin.
Sietas kom på fjerdeplass i svømming på 200 meter bryst både under OL 1928 i Amsterdam og OL 1932 i Los Angeles.
Fire år senere, under OL 1936 i Berlin vant Sietas en olympisk sølvmedalje i svømming. Han kom på andreplass i finalen på 200 meter bryst, bak Tetsuo Hamuro fra Japan.
Han vant også medaljer under Svømme-EM i 1931, Svømme-EM i 1934 og Svømme-EM i 1938.
Dronningens gate
Dronningens gate finnes flere steder:
Viminalhøyden
På denne høyden lå i antikken Castra Praetoria.
Spiral (romfly)
Spiral var et sovjetisk prosjekt som gikk ut på å skape et romfly som kunne gå i bane. Prosjektet begynte i 1965 og ble avsluttet i 1971. Konseptet innebar tre ulike moduler:
Pomatoschistus
Pomatoschistus er en slekt kutlinger i gruppen Gobiinae. Alle artene utenom Pomatoschistus canestrinii lever i saltvann.
Helge Eide
Helge Eide (født 1. april 1954) er en norsk konsernsjef. Han har siden år 2000 har vært konsernsjef for DNO ASA. Eide har tidligere hatt flere ledende stillinger i olje- og offshorefirmaer, deriblant Smedvig-gruppen, Norsk Hydro AS, Read Petroleum Energy og Elf. Bergenseren har også spilt for Sportsklubben Brann, uten å gjøre seg spesielt bemerket.
Slaget ved Bornhøved (1227)
Slaget ved Bornhøved i Holsten fant sted den 22. juli 1227, utkjempet mellom en dansk hær under ledelse av Valdemar Seier og en nordtysk koalisjon fra Tyskland inkludert fyrster og bystater.
Etter meget bitre kamper gikk en hæravdeling på angivelig tusen mann fra Ditmarsken over til den nordtyske koalisjonshæren midt i slaget. Dette avgjorde slaget og danskene måtte trekke seg tilbake med mesteparten av den slagne hæren.
Forspillet
Det danske kongedømmet under Valdemar Seier, som hadde vunnet seg mye berømmelse som korsfarer, hadde underlagt seg store deler av nordlige Tyskland i første halvdelen av 1200-tallet siden tronebestigelsen i 1202. I 1219 hadde danskene opprettet et eget imperium over Østersjøområdet, med Holstein, Pommeren, små fyrstedømmer langs kysten, og byer som Lübeck og Hamburg, med rett på alt landområde nord for Elben, anerkjent av den tyske kongen bare få år før. Valdemar Seier underla seg fyrste etter fyrste, som ble tvunget til å sverge ed overfor den danske kongen. En av disse var grev Gunzelin II av Schwerin.
Han tok sin hevn ved å besøke Valdemar Seier på Lyø i 1223. Der fant han kongen på jakttur sammen med hans sønn Valdemar den Unge som ved det tidspunktet var medkonge i Danmark ved siden av sin far. Etter en lystig fest overfalt greven – sammen med sitt folk – kongen og den unge medkongen, bakbandt og bortførte disse over til fastlandet sørover. Kidnappingen var ikke mottatt med berystelse på alle kanter, selv om paven var raskt med på å fordømme dåden dersom Valdemar Seier var en korsfarer.
I fraværelsen av danskekongen kollapset det danske imperiet, mens danskene selv var så trøtte av krig og korstog, at de ga lunken støtte til forsøkene på å befri kongen og hans sønn. Etter Slaget ved Mölln måtte danskene startet forhandlingene som endte med løslatelsen, juledag 1225, etter tre års fangenskap mot en uhyre stor løsesum foruten dronning Berengarias medgift. Den holstenske greveslekten av Schauenberg vendte tilbake til deres tapte besittelser, og de nordtyske fyrstene hadde brutt ut av deres vasallforhold med Danmark, etter å ha tvunget kongen til å inngå avtaler med dem.
Valdemar Seier hadde vært tvunget til å love å ikke hevne seg for ydmykelsen eller for tapet av imperiet, men fikk paven til å løse seg fra eden, og begynte med å planlegge en gjenerobring av de nordtyske besittelsene, med Holstein i spissen. Han allierte seg med den nordtyske grev Otto av Lüneburg og andre nordtyske småfyrster, og dannet en sterk hær i høsten 1226.
Hærene
De nordtyske fyrstene med Henrik av Schwerin, erkebiskop Gerhard av Bremen og borgerne fra byene Lübeck og Hamburg, dannet en koalisjon i senåret 1226 etter at Valdemar Seier hadde rykket over Eideren og inntatt Rendsborg. En brutal krig med flere mindre slag var på gang i foråret av 1227.
22. juli 1227 var den danske hæren oppstilt i slagorden mot den nordtyske hæren ved Bornhøved. Etter usikre opplysninger skulle Valdemar Seier ha hatt 3 000 rytterne, 5 000 fotsoldater, 5 000 leiesoldater og 1 000 andre menn på til sammen 14 000 mann, mot den nordtyske hæren som skal ha hatt 3 000 rytterne, 3-4 000 leiesoldater og 5 000 fotsoldater på til sammen 11 000 til 12 000 mann. Disse opplysningene kan åpenbart være noe overdrevet, siden så store hærer var sjelden vare i 1200-tallet i Europa. Mest sannsynlig var antall deltagere under slaget langt færre, muligens noen få tusen.
Slaget
Uten sine allierte, og med hæren både redusert i antall og totalt utmattet, hadde ikke danskene annet valg enn å trekke seg tilbake nordover mot Eideren. Hæravdelingen fra Ditmarsken hadde på forhold avtalt om å slutte seg til den nordtyske koalisjonen ved det rette øyeblikket.
Etterspillet
Selv om den danske hæren fremdeles var intakt og med forsterkninger, måtte den sårede danskekongen erkjenne at krigen var tapt, uten hans viktige allierte grev Otto av Lüneburg, som var sendt til fangenskap i Rostock. Moralen var hardt rammet av nederlaget, som et dokument pliktig meddelte i etterkrigstiden: «Kongen var seierløs».
Etter slaget måtte Valdemar Seier akseptere de tidlige avtaler man hadde inngått i 1225, nemlig å sende sine yngre sønner til Schwerin som gisler, for å garantere nedbetalingen av løsesummen som var på 44 000 mark rent sølv, i tillegg til avståelse fra alt land mellom Elben og Eideren, samt de vendiske territoriene, inkludert Pommern. Valdemar Seier måtte dessuten overrekke Estland til det pavelige legatet Wilhelm av Modena, som ga bort landet til Sverdbroderordenen det samme året. 11 år senere var Estland overført til dansk styre på nytt, etter et forlik med Den tyske orden.
Skjold (Vindafjord)
Skjold er et tettsted i Vindafjord kommune i Rogaland. Tettstedet har innbyggere per 1. januar, og ligger omtrent 19 kilometer sørvest for kommunesenteret Ølen. Skjold var inntil 1964 administrativt senter i en egen kommune med samme navn.
Skjold kyrkje ligger i Skjold.
Christian Vieri
Christian Vieri (født 12. juli 1973 i Bologna) er en tidligere italiensk fotballspiller. Vieri vokste opp i Sydney, Australia, der faren spilte profesjonelt for Marconi Stallions. Han spilte for over ti klubber i Italia, Spania og Frankrike, men er mest kjent for perioden for Inter fra 1999 til 2005, hvor han også var fast på landslaget.
Meritter
Vieri mistet EM 2000 på grunn av skade.
Liste over de største byene i Tyskland
Liste over de største byene i Tyskland gir et overblikk over befolkningsutviklingen i Tysklands største byer siden 1980.
Den etterfølgende tabellen lister opp alle tyske byer som ved slutten av 2007 hadde mer enn 50 000 innbyggere. Tabellen inkluderer de respektive befolkningstallene per 1980, 1990, 2000 og 2007 (per 31. desember for alle år), og angir hvilke delstater byene tilhører. Talloppgavene stammer fra de enkelte delstatenes statistiske sentralbyråer, og refererer til innbyggertallet innenfor de respektive byenes kommunegrenser.
1 Sammenslåing av Halle og Halle-Neustadt 6. mai 1990. 2 Sammenslåing av Dessau og Roßlau (Elbe) 1. juli 2007.
Torstein Bae
Bae har kommentert sjakk for NRK siden 2013, herunder en rekke VM i langsjakk, hurtigsjakk og lynsjakk, VM fischersjakk i 2019 og sjakk-OL i 2014. Han var også kommentator under verdenscupen på skøyter i 2019. Han ble i 2020 tildelt Riksmålsforbundets TV-pris for sitt formidlingsarbeide.
Til daglig arbeider han som leder av internrevisjonen i Flyktninghjelpen. Han var før dette konsernsjef i Alt Legalt AS og advokat og managing partner i Advokatfirmaet Legalis AS og Legal24 Advokatfirma AS i Oslo. Han har også ledet fagutvalg for flyktning- og humanitærrett i Den internasjonale juristkommisjon norsk avdeling (ICJ-Norge).
Bae ble i 2007 tildelt tittelen Internasjonal mester i sjakk etter at han gjennom god innsats i Politiken Cup i Helsingør kom over 2,400 i rating. Han hadde allerede i 2002 oppfylt kravene til turneringsprestasjoner (tittelnormer) etter at han blant annet ble nummer tre i Landsturneringen NM i sjakk 2001. Bae representerte Norge i junior-VM i 1997 og EM individuelt 2002. Han deltok på det norske landslaget i sjakk-OL i 2002 og 2012. Bae vant det åpne NM i 2000 og det åpne NM i hurtigsjakk 2003 etter seier mot blant andre Magnus Carlsen
Bae var president i Norges Sjakkforbund fra 2004 til 2007 og sonepresident i FIDE 2006-2010.
Bae er medlem av Schakklubben av 1911. Han vant NM for lag med klubben i 2016. Fra 2009 til 2013 drev han firmaet Sjakkhuset sammen med WIM Silje Bjerke og GM Torbjørn R. Hansen.
Etter terrorangrepene i Norge 22. juli 2011 begynte han å engasjere seg politisk og meldte seg inn i Østensjø SV. Der ble han raskt leder. Det var han frem til 2017.
Bae er sønn av høyesterettsadvokat Ole Jakob Bae.
Reizo Koike
Reizo Koike (født 12. desember 1915, død 3. august 1998) var en japansk svømmer som deltok i de olympiske leker 1932 i Los Angeles og 1936 i Berlin.
Koike vant en olympisk sølvmedalje i svømming under OL 1932 i Los Angeles. Han kom på andreplass i finalen på 200 meter bryst med tiden 2.46,6 bak sin landsmann Yoshiyuki Tsuruta. I semifinalen satte Kioike ny OL-rekord med tiden 2.44,9
Fire år senere, under OL 1936 i Berlin kom han på tredjeplass på 200 meter bryst med 2.44,2 bak sin landsmann Tetsuo Hamuro og Erwin Sietas fra Tyskland.
Wouldn’t It Be Loverly
«Wouldn't It Be Loverly» er en populær amerikansk sang med melodi av Frederick Loewe og tekst av Alan Jay Lerner. Den ble skrevet til musikalen, My Fair Lady (1956).
Sangen blir fremført av blomsterselgersken Eliza Doolittle og hennes gatevenner. Den uttrykker Elizas ønske om et bedre liv.
I tillegg til å uttale lovely som loverly fremhever sangteksten andre fasetter av cockneyaksenten som professor Henry Higgins ønsker å foredle som en del av hans sosiale eksperiment.
I den originale sceneversjonen ble den sunget av Julie Andrews. I filmversjonen fra 1964 dubbet Marni Nixon sangen for Audrey Hepburn.
Norsk versjon
André Bjerke har skrevet en norsk tekst. På norsk bærer den tittelen «Vi'kke det bli fe'menalt».
Innspillinger
Akkompagnementet er betegnet som Bengt Hallbergs kvintett på singlen og som Bengt Hallbergs orkester på EP-platen, men det er samme innspilling.
Amleto Giovanni Cicognani
Amleto Giovanni Cicognani (født 24. februar 1883 i Brisighella ved Faenza i Emilia-Romagna i Italia, død 17. desember 1973 i Roma) var en katolsk kardinal. Han var kardinalstatssekretær og dekanus for kardinalskollegiet.
Liv og virke
Han ble presteviet i 1905, og studerte deretter de neste fem årene i Roma, hvor han tok doktorgrad innen teologi, filosofi og kirkerett. Han var virksom som medarbeider ved Kongregasjonen for gudstjenesten og sakramentsordningen og Kongregasjonen for biskopene.
Erkebiskop
I 1933 ble han utnevnt til titulærerkebiskop av Laodicea in Phrygia. Han ble bispeviet av kardinal Raffaele Carlo Rossi. Medkonsekratorer var Giuseppe Pizzardo og Carlo Salotti.
Han ble også utnevnt til apostolisk delegat for USA, en posisjon han innehadde i 25 år.
Kardinal
Pave Johannes XXIII utnevnte ham i 1958 til kardinalprest med tittelkirken San Clemente. Cicognani var den andre i sin familie som ble kardinal; hans bror Gaetano Cicognani var blitt kardinal fem år tidligere.
I 1959 ble han sekretær for Kongregasjonen for østkirkene og i 1961 ble han kardinalstatssekretær. Pave Paul VI gjorde ham dessuten i 1968 til president for Administratio Patrimonii Sedis Apostolicae. Den 23. mai 1962 ble han forfremmet til kardinalbiskop av Frascati.
Cicognani trådte 30. april 1969 tilbake fra alle sine tidligere verv. Den 24. mars 1972 ble han valgt til dekanus for kardinalskollegiet og ble dermed kardinalbiskop av Ostia.
Frans II av Det tysk-romerske rike
Franz II Joseph Karl (født 12. februar 1768 i Firenze, død 2. mars 1835 i Wien) var keiser av det tysk-romerske rike fra 1792 til 1806, og som Franz I keiser av Østerrike fra 1804 til sin død i 1835. Han er også kjent som Franz av Habsburg. Han ble den siste tysk-romerske keiseren da han under press fra den franske herskeren Napoléon Bonaparte avviklet det tysk-romerske riket i 1806.
Bakgrunn
Han var sønn av den tysk-romerske keiser Leopold II (1747–1792) og Maria Luisa av Spania (1745–1792).
Keiser
Som leder for en stor og multietnisk nasjon følte han seg truet av Napoléon Bonapartes retorikk om frihet og likhet i Europa. Han gikk inn i de franske revolusjonskrigene og ble slått av Napoléon Bonaparte. Ved traktaten i Campo Formio måtte han avstå området vest for Rhinen til Frankrike i bytte mot Venezia og Dalmatia. Han kjempet mot Frankrike igjen under den andre koalisjonen, men etter å ha blitt slått ved Austerlitz måtte han gå med på traktaten i Lunéville, som oppløste det tysk-romerske riket etter omkring tusen års eksistens, svekket hans kronland Østerrike og desentraliserte Tyskland.
I 1809 angrep Franz igjen Frankrike, og håpet å dra fordel av den konflikten Napoleon var inne i Spania. Han ble igjen slått, og ble tvunget til å alliere seg med Napoleon, avstå territorium, slutte seg til det kontinentale systemet og gifte bort sin datter Maria Luise til ham. I realiteten ble han gjort til en vasall under keiseren av Frankrike. Napoleonskrigene svekket Østerrike drastisk og reduserte landets prestisje, noe som senere ville hjelpe Preussen å komme seirende ut i kampen om å dominere Tyskland.
I 1813 gikk Østerrike mot Frankrike for fjerde gang, og sluttet seg til koalisjonen av England, Russland og Preussen i deres krig mot Napoleon, Østerrike spilte en stor rolle i Frankrikes endelige nederlag, og som anerkjennelse av dette var det østerrikerne, representert ved Klemens von Metternich, som ledet Wienkongressen, og bidro til å danne den europeiske konsert og Den hellige allianse, og lede verdensdelen inn i en ny æra av konservatisme og reaksjon.
Han var gift fire ganger:
9836 Aarseth
9836 Aarseth er en hovedbelteasteroide. Den ble oppdaget 15. oktober 1985 av Edward L. G. Bowell. Asteroiden er oppkalt etter den norske astronomen Sverre Aarseth.
Liste over norske alpinanlegg
Liste over norske alpinanlegg er en ukomplett liste over slike anlegg. Lista må gjennomgås med hensyn til navn på de enkelte anleggene, i tillegg til at den må kompletteres.
Norske alpinanlegg
Høyde moh. er høyeste høyde i anlegget.
Poul Niclasen
Poul Niclasen (født 3. januar 1889 i Tórshavn på Færøyene, død 3. august 1953 i Gentofte i Danmark) var en færøysk avisredaktør og politiker (Sb.). Han var redaktør i Færøyenes ledende avis, sambandsorganet Dimmalætting, fra 1918 til 1936, deretter medlem av det danske Landstinget for Færøyene fra 1936 til 1953.
Oppvekst, yrke og forfatterskap
Han vokste opp i Tórshavn som sønn av skipper Niclas Frederik Niclasen og hustru Anna Elisabeth Poulsen. Etter realskolen gikk han fra 1903 i lære som typograf hos Dimmalættings avis- og boktrykkeri. Han var vitebegjærlig og deltok i arbeidet i Havnar Ungmannafelag, så han begynte tidlig å skrive i avisen. I 1913 drog han til Danmark for å arbeide ved Demokratens moderne trykkeri i Aarhus, og bidrog til å utgi J.H.O. Djurhuus’ første diktsamling. Djurhuus og Niclasen var søskenbarn på morssiden.
Poul Niclasen var redaktør i Dimmalætting fra 1918 til 1936 og i avholdsbladet Dúgvan fra 1916 til 1925. Han ble også trykkeribestyrer og forretnings- og regnskapsfører for Dimmalætting.
Ved siden av sine avisartikler hadde han en betydelig litterær produksjon. Fra 1930 til 1938 utgav han et julehefte, Jól í Føroyum, sammen med bibliotekar Mads Andreas Jacobsen. I 1939 utgav Niclasen også tidsskriftet Samvirki i 10 numre. Fra Danmark redigerte han mange radioprogrammer til Færøyene for Danmarks Radio, og hans bøker Færøerne i Tidens Strøm og Færøerne i Kronikker og Foredrag utkom i 1940 og 1945. En samling av hans historiske artikler utkom i 1948 som Annika í Dímun og onnur brot úr søgu okkara.
Politiske og offentlige verv
Tilbake på Færøyene i 1914 gjorde Niclasen seg raskt bemerket innen Sambandsflokkurins velgerforening i Tórshavn. Fra 1916 til 1924 var han innvalgt på det færøyske Lagtinget fra Suðurstreymoy. Han var også innvalgt i periodene 1936–1940 og 1946–1949. Han var også medlem av kommunestyret i Tórshavn 1929–1936, fra 1931 som viseborgermester for 	Mads Andreas Jacobsen.
I 1936 ble Niclasen valgt til det danske Landstinget fra Færøyene med støtte fra sitt eget parti, Sambandsflokkurin, og det sosialdemokratiske partiet Javnaðarflokkurin. I sin første periode sluttet han seg til det danske Socialdemokratiets gruppe, selv om han ikke deltok i dansk partipolitikk, men stilte seg utenfor partiene fra og med 1939. Under den andre verdenskrig, da færøyinger i det tyskokkuperte Danmark ble avskåret fra hjemlandet, la landstingsmann Niclasen ned et viktig arbeid for eksempelvis studentene, som ble sikret fortsatt lån og offentlig støtte. Han satt i Landstinget frem til det ble oppløst med en grunnlovsendring våren 1953.
Han hadde også mange tillitsverv innen fiskeriene og skipsfarten på Færøyene.
I en nekrolog mente den sosialdemokratiske lederen Peter Mohr Dam at Niclasen stod deres bevegelse nært, og at han hadde vært «selvskreven som en frontfigur» i Javnaðarflokkurin da partiet ble stiftet i 1925, om det ikke hadde vært for at han var så «fast organisert i Sambandsflokkurin».
Privatliv, død og begravelse
Han giftet seg i 1911 med Simone Sophie Johannessen, datter av odelsbonde Ole Johannessen i Húsavík.
Mens han var landstingsmann, bodde Poul og Simone i Gentofte ved København. Han døde på amtssykehuset i Gentofte etter kort tids sykdom i 1953, 65 år gammel. Kisten ble fraktet til Færøyene med rutebåten «Tjaldur», så han kunne begraves i Tórshavn.
Utmerkelser
Poul Niclasen ble i 1948 utnevnt til ridder av Dannebrogordenen.
Ringveien
Ringveien her flere betydninger:
Presidenten
Presidenten kan referere til:
Rheinhafen-Karlsruhe kraftverk
Rheinhafen-Karlsruhe kraftverk  (tysk: Rheinhafen Dampfkraftwerke Karlsruhe (RDK)) er et varmekraftverk i delstaten Baden-Württemberg i det sørlige Tyskland, i elvahavna i Rhinen i byen Karlsruhe. Det har en installert produksjonskapasitet på 1 260 MW, fordelt på 4 blokker (blokk 4-7). Kapasiteten økes til 2 172 MW når en femte blokk (blokk 8) bygges med en bruttoeffekt på 912 MW. Utbygger er Energie Baden-Württemberg (EnBW) AG.
Anlegget ble påbegynt omkring 1950 og stod ferdig i 1955 men blokk 1-3 ble stengt i 1984. Deretter ble det utvidelse i 1998 med blokk 7, mens blokk 8 ble påbegynt i 2008. Av de opprinnelige sju blokkene er bare tre fortsatt i drift, i tillegg til to nye blokker fra 1998 og 2008. Brenselkilden er kull (550 MW) og naturgass (365 MW, siden 1998 og 912 MW siden 2007). Blokk kan levere inntil 220 MW som fjernvarme.
De totale CO2-utslippene i 2008 var ca. 2 626 400 tonn, mens det samme årets kvote som var 1,953 mill tonn.
Koroljov (by)
Koroljov (russisk: Королёв) er en by i Moskva oblast i Russland. Den ligger rundt 20 km nordøst for Moskva. Innbyggertall: 142 568 (folketelling 2002).
Byen er kjent som den russiske romfartens vogge. Byen ble grunnlagt i 1938 under navnet Kaliningrad, som det ledende sovjetiske senter for produksjon av antitank- og luftforsvarsartilleri. Etter andre verdenskrig ble imidlertid artillerifabrikken ombygd for produksjon av raketter og romfartøyer, under ledelse av den russiske vitenskapsmannen og akademikeren Sergej Pavlovitsj Koroljov. Fabrikken ble senere kjent som RKK Energija. I juli 1996 ble bynavnet endret til Koroljov, for å unngå forveksling med den mer kjente byen Kaliningrad.
Rakett- og romfartskomplekset «RKK Energija» er den største arbeidsgiveren i byen, i tillegg finnes det en rekke andre industrier i Koroljov. Det russiske kontrollsenteret for romferder (russisk: Центр Управления Полётами (ЦУП) – Tsentr Upravlenija Poljotami (TsUP)) ligger også i Koroljov. Dette tilsvarer NASAs Mission Control Center i Houston, Texas.
Historie
På 1100-tallet lå en slavisk bosetning på stedet til dagens Koroljov. Bosetningen lå ved et sted hvor flere handelsveier mellom fyrstedømmene Moskva og Vladimir-Suzdal møttes. Etter mongolenes invasjon av Russland gikk regionen tilbake. På 1700-tallet ble en av Russlands første tekstilfabrikker etablert her.
Kultur og underholdning
Byen har 6 store kulturelle sentre, 4 museer, kunstskoler, sentre for barn og teknisk kreativitet, teatergrupper, et musikal-teater, barneteater-skole og en skole for kinematografi og TV.
Idrett og friluftsliv
Byen har 3 stadioner som ligger i gåavstand fra sentrum, blant annet stadion til FK «Vympel». Det er også 3 svømmehaller, og i stadionet «Metallist» drives leksjoner for isklatring om vinteren.
Cornelio Sommaruga
Cornelio Sommaruga (født 29. desember 1932 i Roma i Italia) er en fremtredende sveitsisk advokat og diplomat. Han er mest kjent for å ha vært president for Den internasjonale Røde Kors-komiteen (ICRC) i tolv år mellom 1987 og 1999. I dag er Sommaruga leder for Geneva International Centre for Humanitarian Demining (GICHD), som har sitt hovedkontor i Genève. Sommaruga er også aktiv i en rekke andre styreverv, slik som International Union Against Cancer og han er leder for styret i stiftelsen For The Future, en organisasjon som er viet til å fremme menneskerettighetene i Midtøsten og Afrika der slike rettigheter ikke står særlig høyt.
Cornelio Sommaruga ble født i Italia, der hans far arbeidet som forretningsadvokat og var stasjonert ved den sveitsiske ambassaden i Roma. Sommaruga lærte seg å snakke italiensk lenge før han lærte seg tysk. Han ble oppdratt av katolske foreldre og forble en hengiven kristen gjennom hele sitt liv. Sommaruga var gjennom hele livet dypt påvirket av sine barndomsår i Roma.
Sommaruga gikk på videregående skole i Italia før han ble innskrevet ved universitetet i Zürich i Sveits, der han ble tildelt en doktorgrad i rettsvitenskap i 1957. Det var først i denne perioden at Sommaruga lærte seg tysk, som er et av de fire nasjonale språkene i Sveits.
Sommaruga ble med i det sveitsiske diplomatiske korps etter å ha jobbet to år i den sveitsiske banksektoren mellom 1957 og 1959. Sommaruga tjenestegjorde som diplomat i flere europeiske byer blant annet Haag, Roma, Genève og Bern. Fra 1968 til 1973 var Sommaruga nestleder for den sveitsiske delegasjonen til Det europeiske frihandelsforbund (EFTA) og han fungerte som sveitsisk seniorrepresentant til UNCTAD. Fra 1973 til 1975 tjenestegjorde Sommaruga som stedfortreder for generalsekretæren i EFTA. Deretter reiste han tilbake til Bern, hvor han hadde flere ledende stillinger ved utenriksdepartementet og arbeidet i utenrikstjenesten, bl.a. som ambassadør og Sveits' delegat ved forhandlinger om handelsavtaler. Fra 1984 til 1987 var Sommaruga statssekretær for utenriksøkonomi, men dette embetet forlot da han ble nominert til Den internasjonale Røde Kors-komiteen (ICRC) i 1986.
Sommaruga etterfulgte Alexandre Hay i stillingen som president for ICRC. Han var president i ICRC fra 1987 til 1999. I løpet av Sommarugas periode i embetet, økte budsjettene og de internasjonale aktivitetene i komiteen betraktelig. Blant hans utfordringer som leder for ICRC var å bringe ICRC i harmoni med den yngre generasjonen av delegater for å redusere det store frafallet som hadde plaget ICRC like etter at Sommaruga hadde tatt over som president. Berlinmurens fall og slutten på den kalde krigen mellom Sovjetunionen og USA medførte også utfordringer. Likeledes det store folkemordet i Rwanda i 1994 og drapene på seks ICRC-representanter i Groznyj, som er hovedstaden i Tsjetsjenia, i desember 1996.
Sommaruga er ærespresident i Initiatives of Change International, en global organisasjon som har som formål å bygge tillit og vennskap over hele verden uavhengig av kultur, nasjonalitet, religion og bakgrunn.
Sommaruga giftet seg Ornella Marzorati i 1957 og han og hans kone har seks barn sammen. Han og hans familie har bevart den rituelle årlige familiesammenkomsten på samme tid hvert år der de samler alle sine barn og femten barnebarn. Cornelio er en fjern slektning av den sosialdemokratiske politikeren Simonetta Sommaruga som er medlem av den sveitsiske Forbundsrådet.
Antenne
En antenne i enkleste forstand er en elektronisk komponent som er laget for å sende og/eller motta radiosignaler. Mer spesifikt er en antenne en innretning av ledende materiale, hvis hensikt er å stråle ut (sende) et elektromagnetisk felt i respons med en pådyttet høyfrekvent elektrisk vekselstrøm, eller omdanne elektromagnetiske bølger til elektriske strømmer og spenninger som radiomottakeren mottar.
En antennes utforming står i forhold til hvilken frekvens den skal brukes ved. De fleste antenner er kvart- eller halvbølgeantenner.
Formelen for bølgelengde er: 300/f (frekvens i MHz) = bølgelengde i meter.
der
En antennes evne/egenskap til å sende et signal måles ofte i dB (desibel). Dette kalles antenne-gain og beskriver forsterkning eller dempning i en bestemt retning i forhold til en isotropisk antenne. En isotropisk antenne er en teoretisk antenne som sender effekten like mye ut i alle retninger. En vanlig stangantenne (som den på bildet) har rundt 1 dB gain. En parabol kan ha 50 dB gain. Grovt sett kan man si at for hver 3 dB gain dobler man effekten i senderetningen.
Siden hastigheten til strømmen i en leder er litt mindre enn radiosignalets hastighet, må antennen være litt mindre enn beregnet bølgelengde tilsier. Ofte passer det å redusere antennelengden med 5 % i forhold til beregnet bølgelengde fra aktuell radiofrekvens.
Når resonansfrekvensen i antennen og frekvensen en radiosender mater antennen med er forskjellige, oppstår det stående bølger i antennekabelen. Slike stående bølger gjør at det siste forsterkertrinnet i radiosenderen opplever en annen lastimpedans enn det er konstruert for. Dette kan være problematisk og forsterkertrinnet kan potensielt ødelegges.
En antenne som er veldig kort i forhold til bølgelengden, vil ha en veldig lav strålingsmotstand. Når strålingsmotstanden er lav, vil tapsmotstanden (ohmske tap, dielektriske tap og jordingstap) i antennen utgjøre en større andel av den totale motstanden sett fra matepunktet. Selv om man skulle tilpasse mateimpedansen for en slik antenne perfekt til resten av antennesystemet med en antennetuner, vil den lave strålingsmotstanden allikevel føre til at en større andel av effekten som tilføres antennen vil resultere i varme i selve antennen, og man sier at antennen er mindre effektiv. En antennes effektivitet defineres som:
der R_R er strålingsmotstand, P_R er utstrålt effekt, og P_{in} er tilført effekt.
Senderantenne
Når en antenne brukes som senderantenne fungerer den ved at høyfrekvente vekselstrømmer som svinger fram og tilbake i antennen fører til høyfrekvente elektromagnetiske radiobølger som stråles ut. Når de elektromagnetiske radiobølgene brer seg utover, vil det dannes elektriske og magnetiske felter som står 90 grader i forhold til hverandre, og vi får en bestemt elektromagnetisk polarisering av signalet fra antennen.
De elektriske signalene fra forsterkertrinnet i en radiosender overføres til antennen via en matekabel. For antenner som brukes for sending er det viktig at mateimpedansen er tilpasset resten av antennesystemet for å unngå tap av effekt på grunn av stående bølger. En antennetuner kan brukes for å tilpasse antenner som har en annen mateimpedans enn matekabelen forventer.
Tongjiang
Tongjiang kan være:
Andregradsligning
En andregradsligning, annengradsligning eller kvadratisk ligning, er en matematisk ligning på formen Ligningen har tre koeffisienter a, b og c samt en ukjent x, som alle representerer reelle eller komplekse tall. Generelt har ligningen to løsninger, også kalt røtter.
Venstre side i ligningen er polynomfunksjonen, som i det reelle tilfellet grafisk fremstiller en parabel. Røttene i andre­grads­ligningen er lik nullpunktene til andregrads­polynomet, det vil si de verdiene av x som gir f(x) = 0. Ligningen kan ha to, én eller ingen reelle røtter, avhengig av om funksjonen skjærer, tangerer eller ligger helt over eller under x-aksen.
Røttene i andregradsligningen kan uttrykkes ved hjelp av den såkalte ABC-formelen.
ABC-formelen
Ved hjelp av ligningens røtter kan andregrads­polynomet faktoriseres på formen
Viètes formler
Viètes formler gir en enkel sammenheng mellom røttene til en polynomligning og koeffisientene i ligningen. For andregrads­ligningen har formlene formen
Herav følger at:
Når koeffisientene og røttene i andregrads­ligningen er relle, kan Vietes formler brukes for å beregne ekstremalverdien for polynom­funksjonen, det vil si maksimal- eller minimal­verdien til funksjonen. Fra grafen til andregrads­polynomet kan man i dette tilfellet se at ekstremal­verdien f_e gitt for et argument x_e ligger midtveis mellom de to røttene. Fra Vietes første formel finner man Ekstremalverdien finner man da ved innsetting i funksjonen
Anvendelse på ligninger av høyere grad
I enkelte tilfeller kan en høyere grads ligning løses ved å innføre en variabel­substitusjon som reduserer problemet til en andregradsligning. Et eksempel er ligningen som ved hjelp av substitusjonen u = x^3 reduseres til Denne ligningen lar seg lett løse for u ved hjelp av ABC-formelen som gir to reelle røtter: u_1 = 27 og u_2 = 8\. Dette fører videre til at
Utledning av ABC-formelen
Multipliserer man den opprinnelige andre­grads­ligningen med koeffisienten a, får den denne formen Ligningen blir lettere å arbeide med ved å innføre en ny variabel y = ax, Leddene som inneholder y kan gjøres om til et fullstendig kvadrat ved å legge til et ledd  på begge sider av likhetstegnet, samtidig som man flytter leddet ac over på høyre side av ligningen: Ved hjelp av første kvadratsetning kan venstre side nå skrives som et fullstendig kvadrat: Denne enkle andregradsligningen har to røtter, gitt ved En liten omforming gir Siden y = ax gir dette ABC-formelen.
Historie
Andregradsligninger opptrer i mange praktiske problemer relatert til arealberegninger, og det er derfor ikke uventet at slike ligninger har en lang historie i matematikken. Problemer der andregrads­ligningen opptrer har vært viktig for forståelsen av tall og begreper som rasjonale, irrasjonale og komplekse tall.
På babylonske leirtavler, datert mellom 1800 og 1600 f.Kr., finner man mange referanser til slike problemer, f.eks: Finn lengden til et kvadrat der areal minus sidelengde er lik 870. Både problemstilling og løsningsmetode er beskrevet med ord, men i dagens symbolform er dette ekvivalent til løsningen av ligningen Den beskrevne løsningsmetoden svarer også til bruk av den positive roten i ABC-formelen, og den korrekte løsningen: x = 30 er oppgitt.
Problemer der koeffisienten a \ne 1 løste babylonerne ved å innføre en substitusjonen y = ax som overførte det opprinnelige problemet til et ekvivalent problem for y med første koeffisienten lik 1. Med kjennskap til moderne symbolform for ligningen er dette i dag enkelt, men det vitner om betydelig matematisk innsikt når babylonerne kunne gjøre dette basert på en tekstbeskrivelse av ligning og løsning. Babylonerne løste også høyeregradsligninger ved å bruke substitusjon for å redusere problemet til en andregrads­ligning.
Egyptisk matematikk nådde ikke like høyt som den babylonske, og løsning av andre­grads­ligninger med tre koeffisienter var ukjent for de gamle egypterne.
I den tiende delen av læreverket Elementer ga den greske matematikeren Evklid, som levde omtrent 300 år f.Kr., en geometrisk metode for løsning av andregradsligningen på formen iii). Han drøftet også vilkårene for at koeffisienten p skal være kommensurabel med rotdelen av løsningen, dvs. at brøken Den greske matematikeren Diofant levde omtrent 500 år senere, og i verket Arithmetica var han den første til å innføre en synkopert algebra med en slags symbolnotasjon for ligninger. Ved hjelp av symboler for den ukjente, for ulike potenser av denne og for koeffisientene, skrev han både andre­grads­ligninger og høyeregrads ligninger på kompakt form. For andregrads­ligninger ga Diofant bare den største roten, negative røtter ble ikke akseptert.
Den første matematikeren som oppga negative røtter til andregradsligningen var Brahmagupta, som levde i det sentrale India i det 7. århundre. På samme måte som Diofantes brukte Brahmagupta en slags symbolnotasjon for ligninger.
Vel 150 år senere, i det 9. århundre, skrev araberen Muhammad ibn Musa al-Khwârizmî verket Al-jabr wa’l muqabalah som inneholdt en oversikt over løsning av alle typer andre­gradsligninger med positive røtter. I tilfeller med to positive røtter er begge oppgitt. Også betydningen av fortegnet til diskriminanten er omtalt. Navnet algebra er en omforming av første ordet al-jabr i tittelen på dette viktige verket, som innførte en ny systematikk i studiet av ligninger.
Et manuskript etter den tyrkiske matematikeren abd-al Hamid ibn-Turk inneholder mye av det samme materiale som i Al-jabr. Manuskriptet er skrevet omtrent samtidig med det arabiske manuskriptet, og det har derfor vært reist spørsmål om hvilket verk som kom først og om det ene bygger på det andre.
En rekke manuskripter fra det 11. og det 12. århundre viser at kinesiske matematikere brukte metoder tilsvarende det som i dag kalles Horners regel for å finne approksi­mative røtter til polynomligninger av helt opp til fjortende grad.
Franskmannen François Viète (1540 – 1603) videreutviklet notasjonen for ligninger og innførte bruk av symboler også for koeffisientene. Symbolene + og - for addisjon og subtraksjon var allerede i bruk, men Viète tok i bruk en vokal A som symbol for den ukjente og konsonanter B, C, … for koeffisientene. Symbolbruken var likevel ikke helt gjennom­ført, da x^2 ble betegnet, multiplikasjon ble markert med det latinske ordet in og likhets­relasjonen ble markert med ordet aequalis. Den generelle formen for andregrads­ligningen kunne dermed skrives Viète utviklet også relasjoner mellom de ukjente og koeffisientene for de tilfeller der alle størrelsene er positive tall.
Sol av Isfolket
Sol Angelica av isfolket er en person i Margit Sandemos føljetong, Sagaen om isfolket.
Sol er en av dem som er rammet av forbannelsen til slektens onde stamfar, Tengel den onde. Han solgte sin sjel til den onde dødsånden Shama i bytte mot at en person i hver generasjon av slekten skulle gå i hans tjeneste og deres kjennetegn skulle være de kattegule øynene og deres utpregete ondskap. Sol ble funnet av Silje Arngrimsdatter da hun bare var 2 år gammel. Hun gråt over den døde morens kropp. Silje tok med seg Sol og forlot den døde moren Sunniva d.e. av isfolket. Sol var en av de rammede som hadde den forbannelsen i seg, men hun var snill mot Tengel den gode av isfolket, Silje Arngrimsdatter, Dag Christian Meiden og de to barna til Tengel den gode av isfolket og Silje Arngrimsdatter som fikk Liv Hanna av isfolket og Are av isfolket.
Radovanjski Lug
Radovanjski Lug er en eikeskog og minnested i nærheten av Velika Plana i Serbia. Stedet er kjent for å være åstedet for attentatet på Karađorđe Petrović.
Tongjiang (Bazhong)
Tongjiang (kinesisk: 通江县; pinyin: Tōngjiāng Xiàn) er et fylke i byprefekturet Bazhong i provinsen Sichuan i Folkerepublikken Kina. Det har en befolkning på 703.070 (1999).
Kulturminner
Det gamle hovedkvarteret til Fjerde frontarme i Den røde armé (Hongsi-Fangmianjun Zongzhihuibu jiuzhi), Tusen-Buddga.hulenei Tongjiang (Tongjiang Qianfo yanshiku) fra Tangdynastiets tid, såvel som steininnskriftslagordene fra den lange marsjen i Tongjiang (1933-1934) (Tongjiang Hongjun shike biaoyu qun) er oppførte på Folkerepublikken Kinas liste over kulturminner.
Tongjiang (Jiamusi)
Tongjiang (kinesisk: 同江; pinyin: Tóngjiāng) er et byfylke i byprefekturet Jiamusi i provinsen Heilongjiang i Folkerepublikken Kina. Det har en befolkning på 161 666 innbyggere (1999).
Administrative enheter
Subdistrikter: Storkommuner: Kommuner:
Samferdsel
Kinas riksvei 221 slutter i Tongjiang. Den begynner i Harbin.
Bedford (bilmerke)
Bedford var et britisk bilmerke eid av Bedford Vehicles, et datterselskap til Vauxhall Motors, som igjen var et datterselskap av General Motors. Bedford ble etablert i 1930, og produserte nyttekjøretøyer.
I 1986 ble Bedford-fabrikken i Luton, England omorganisert i et samarbeid med Isuzu. Det nye selskapet IBC Vehicles produserte en europeisk versjon av Isuzu MU Wizard kalt Vauxhall Frontera, samt en rekke Renault-designede varebiler som ble solgt under GMs merkenavn Vauxhall og Opel. Bedford-navnet forsvant på varebiler i 1990 til fordel for Vauxhall.
Bedford-fabrikken ble solgt til David Brown Ltd. i 1987, og det nye selskapet fikk navnet AWD Trucks. AWD Trucks gikk konkurs i 1992, og ble kjøpt av Marshall of Cambridge.
I 1998 kjøpte General Motors ut Isuzu av IBC-partnerskapet, og flyttet produksjonen av Vauxhall Frontera til en annen fabrikk i Ellesmere Port.
Barnevern i Norge
Barnevern i Norge er tjenester som i hovedsak utføres av kommunene. Bufetat står for den statlige delen av barnevernet.
Barnevernets arbeid har sitt hjemmelsgrunnlag i barnevernloven, som skal sikre at barn og unge som lever under forhold som kan skade deres helse og utvikling, får nødvendig hjelp, omsorg og beskyttelse til rett tid. Loven skal bidra til at barn og unge møtes med trygghet, kjærlighet og forståelse og at alle barn og unge får gode og trygge oppvekstvilkår er å sikre barns og unges oppvekstvilkår.
Barnevernet har en rekke ulike tiltak å sette inn ved behov. De fleste av dem frivillige hjelpetiltak i familien. Barnevernet kan imidlertid også, ved rettslig avgjørelse, bli tilkjent omsorgen for barn.
Barnevernloven
Lov om barneverntjenester (Barnevernloven) tar i sin formålsparagraf utgangspunkt i at barn og unge har rett til en god oppvekst og til å bli tatt vare på: "«Loven skal sikre at barn og unge som lever under forhold som kan skade deres helse og utvikling, får nødvendig hjelp, omsorg og beskyttelse til rett tid. Loven skal bidra til at barn og unge møtes med trygghet, kjærlighet og forståelse og at alle barn og unge får gode og trygge oppvekstvilkår.»"
Etter en lovendring fra 2018 slås det i § 1-5 fast at barn har rett til nødvendige tiltak etter loven når vilkårene for tiltak er oppfylt. Bestemmelsen gir et tydelig signal om at barnet er hovedpersonen i en barnevernssak, og den innebærer en rettighetsfesting av forsvarlige tiltak som er til barnets beste. Lovendringen bygger på Prop. 169 L (2016–2017) ''Endringer i barnevernloven mv. (bedre rettssikkerhet for barn og foreldre)''.
Barnevernloven står i relasjon til både konvensjonsfestede og grunnlovsfestede rettigheter. Oppsummert er det vanlig å forstå barnevernets arbeid som forankret i følgende grunnleggende prinsipper; legalitetsprinsippet, prinsippet om forsvarlig saksbehandling, det biologiske prinsipp, det minste inngreps prinsipp, hensynet til barnets rett til medvirkning og hensynet til barnets beste.
Prosessen i en barnevernsak
En barnevernsak kan starte med at barnevernet i kommunen/bydelen mottar en bekymringsmelding. En barnevernsak kan også starte med at den/de som saken gjelder selv tar kontakt fordi de ønsker bistand fra barnevernet.
I de tilfellene en barnevernsak starter med en melding, er vanligste melder politi eller barnevernvakt. Også barnet selv, familie, venner og naboer, eller offentlige institusjoner som skole, helsestasjon og barnehagen melder saker. Alle kan melde saker etter barnevernloven. Noen grupper av offentlige ansatte er pliktige til å melde når det er sannsynlig at det foreligger brudd på omsorgsplikten. For eksempel har ansatte i skolen plikt til å melde ved kjennskap til, eller mistanke om, forhold som er til skade for barnets helse og utvikling etter opplæringsloven § 15-3.
Når barnevernet mottar en bekymringsmelding startes en undersøkelse, som så langt som mulig skal avdekke de faktiske forhold i familien det er sendt bekymringsmelding om. Undersøkelsen består vanligvis av hjemmebesøk, kontorsamtaler og innhenting av informasjon fra instanser med antatt kjennskap til barnet og/eller foreldrene. Omfanget av undersøkelsen vil variere alt etter meldingens alvorlighet eller barnevernets grad av bekymring. Undersøkelsen skal avsluttes etter tidsfrister fastsatt i barnevernloven.
Når undersøkelsen er over skjer ett av følgende:
I litt over halvparten av sakene (2004: 53 %) konkluderer barnevernet med tiltak etter barnevernlovens § 4-4. Hjelpetiltak for barn og barnefamilier. Tvangstiltak, dvs. tiltak som gjøres uten enten foreldrenes eller andre personer med foreldreansvar eller barnets samtykke, med forbehold i barneloven § 31-33, må forelegges Fylkesnemnda for vedtak etter §§ 4-4, 4-10, 4-11, 4-12 eller 4-24.
I de aller fleste sakene kommer barnevernets tiltak til å dreie seg om frivillig hjelp til familien, såkalte hjelpetiltak. Hjelpetiltak skal ha som formål å bidra til positiv endring hos barnet eller i familien. I de fleste tilfellene vil det bli gitt en eller annen form for råd og veiledning til familien. Videre er det vanlig med tiltak i form av bistand til barnehage-/SFO-plass, organisering og betaling av støttekontakt, organisering og betaling av fritidsaktiviteter. Også mer faglige tiltak som familieveiledning eller terapeutisk hjelp til foreldre og/eller barn og støtte til strukturering av familiens liv er vanlig.
Barnevernet kan, om nødvendig, føre sak for fylkesnemnda for iverksettelse av tiltakene etter barnevernlovens § 4-4. I saker hvor tiltak etter § 4-4 ikke er tilstrekkelig, eller på annen måte ikke fører frem, kan sak fremmes for fylkesnemnda etter barnevernloven § 4-12. Vedtak om å overta omsorgen for et barn.
Tim Cook
Timothy Donald «Tim» Cook (født 1. november 1960) er administrerende direktør i Apple. Han overtok for Steve Jobs som konsernsjef 24. august 2011, etter å ha jobbet for Apple siden mars 1998.
Barnevern i Norge
Fylkesnemnda
Saker som behandles av fylkesnemnda er saker om midlertidige vedtak i akuttsituasjoner, saker om omsorgsovertakelse, saker om fratakelse av foreldreansvar og adopsjon og saker om tvangsmessig insitusjonsplassering av barn med alvorlige atferdsvansker.
Tim Cook
Tidlig liv
Cook vokste opp i Robertsdale i Alabama og har en grad i «industrial engineering» fra Auburn University i 1982 og en master of business administration fra Duke University, Fuqua School of Business i 1988. Hans far var skipsverftsarbeider, mens moren var husmor.
Barnevern i Norge
Omsorgsovertagelser
Barnevernet i Norge hadde i 2010 totalt omsorgen for 6 980 barn og unge mellom 0 og 18 år.